Terms of trade - Astrodienst Guest user u1349567920
13-Feb-2016, 05:12 UT/GMT Sò kan Fantjie help met lees… – Schink
Sò kan Fantjie help met…
HOE OP AARDE HET ONS DIé OLIFANTJIE GEKIES
Ek het die olifantjie karaktertjie gekies grootliks as gevolg van my, en my seuntjie, se liefde vir olifante. My seuntjie het natuurlik ‘n groot rol gespeel toe ek die karakter geskep het en die karaktertjie, Fantjie, is aanvanklik geskep vir sy kamer, en boonop dit alles, is hy my inspirasie agter die karakter. Fantjie se maniertjies is geinspireer deur dié van ‘n kleuter in die manier hoe hy optree en sy uitdrukkings uitbeeld.
EMOSIE AS BOUSTEEN
Ons glo dat emosie die bousteen is van enige kunsvorm of storie. “Emosie is die connecter” in alles wat ons doen, fotografie, illustrasies, stories, ensovoorts, en daarom het ons baie fokus geplaas op hoe Fantjie, en ons ander karakters, se gesigsuitdrukkings uitgebeeld word. Ek glo dat almal emosie verstaan en daarom is dit ‘n effektiewe bousteen om te kommunikeer sonder enige taal of teks.
‘N MAATJIE IN OPVOEDING
Omdat emosie ‘n kritiese rol speel in storievertel en kommunikasie regoor, het ons in hierdie reeks “Wat maak Fantjie”, dit goedgedink om hierdie “krag” wat emosie dra, saam met basiese opvoedkundige tema’s te gebruik, byvoorbeeld aktiwiteite, teenoorgesteldes, voorsetsels, alfabet, en om te leer tel. Die idee daaragter is dat Fantjie en die klein lesertjie saam op hierdie reis gaan wanneer jou kind deur die boek blaai. Mense en kinders vereenselwig makliker met die prentjies wat hulle sien, en onthou dit veel langer as wat hulle geskrewe materiaal onthou. Dus, het ons dit goedgedink dat wanneer die kleine lesertjie die prentjies sien en die mini-storie agter die emosie, wat deur Fantjie uitgebeeld word, hul die tema ophande veel makliker sal onthou.
“Ek glo dat almal emosie verstaan
en daarom is dit ‘n effektiewe
bousteen om te kommunikeer sonder
enige taal of teks.”
~ Martin Schwella
‘N VERWYSING OM TE ONTHOU
Nadat die boek gelees is, kan dit as ‘n verwysing gebruik word om die kind te herinner aan hoe die olifantjie ‘n spesifieke tema gedoen het, soos byvoorbeeld “kom ons tel saam, soos wat Fantjie getel het”, en “kom ons gaan speel bietjie buite, onthou jy Fantjie het ook gespeel”. Dit maak dit ook vir die ouer makliker deur middel van sulke verwysings uit die boek te gebruik en dit te verbind met die kind se aktiwiteit, in sy eie tyd en dit kan baie fun wees. Omdat Fantjie ‘n baie “akademiese” tema in ‘n speelse manier grond toe bring, is dit ‘n boek wat nie net jou kind gaan leer nie, maar ook vir hulle vele ure se vermaak sal voorsien.
MAG JULLE LEKKER LEES
Ons hart agter die Fantjie reeks is dat Fantjie ‘n groot rol sal speel in hoe jou kind leer en nuwe kennis ontdek. Daarom het ons die boek gevul met speelse illustrasies wat hopelik nie net ‘n belangstelling sal kweek nie, maar ook die verbeelding sal prikkel.
Die Wat maak Fantjie is beskikbaar vanaf middel Oktober by schink.co.za/shop.
Category: Schink PublishingBy Martin Schwella September 28, 2018 Leave a comment
NextNext post:Hoekom jou kind ook alleen moet lees?